**GINOP-5.1.1-15**

**ÚT A MUNKAERŐPIACRA**

**A projekt célja:**

* + egyrészt az álláskeresők és inaktívak, különösen az alacsony iskolai végzettségűek foglalkoztathatóságának javítása, nyílt munkaerő-piaci elhelyezkedésének támogatása,
  + másrészt a közfoglalkoztatásból a versenyszférába való átlépés elősegítése azon közfoglalkoztatottak esetében, akik képessé tehetők és készek munkát vállalni a versenyszférában.

A kiemelt program konzorciumvezetője a Nemzetgazdasági Minisztérium. Ennek sikeres megvalósításában a Fejér Megyei Kormányhivatal konzorciumi partnerként vesz részt.

**Megvalósítás időtartama**: 2015. október 1. – 2021. október 31.

**A projekt megvalósításának forrása** az ESZA és a nemzeti társfinanszírozás által biztosított összeg.

**Országos forrás:** 214 milliárd Ft

Fejér megyében a projekt megvalósítására **8.800 millió Ft** állt rendelkezésre, mellyel a munkaerő-piacon hátrányos helyzetben levő emberek szakképzését, illetve foglalkoztatását segítjük elő.

A munkaerő-piaci program azokra a 25-64 év közötti nyilvántartott álláskeresőkre, inaktívakra, továbbá a szolgáltatást igénylők, közvetítést igénylők azon körére és azokra a versenyszférába kiléptethető közfoglalkoztatottakra céloz, akiknek elhelyezkedése jelen munkaerő-piaci program segítségével mozdítható elő.

**Fejér megyében** a program keretében **7300 fő** hátrányos helyzetű álláskereső foglalkoztathatóságának javítását kívánjuk megvalósítani.

A projekt célcsoportjai között a 25-64 év közöttieken belül megtalálhatóak az alacsony iskola végzettséggel rendelkezők, a 25-30 év közötti pályakezdők, az 50 év feletti álláskeresők, a gyermekgondozás/hozzátartozó ápolását követő újrakezdés nehézségeivel küzdők, a tartósan (legalább 6 hónapja) nyilvántartott álláskeresők, valamint a közfoglalkoztatásból a versenyszférába visszavezethetők egyaránt.

A projekt megvalósítása során **elsődleges célunk**, hogy a támogatási programelemek biztosításával hozzájáruljunk a hátrányos helyzetű álláskeresők munkaerő-piaci esélyeinek javításához.

A képzésre jelentkező ügyfelek **képzési és vizsgadíját** 100%-ban átvállaljuk, a képzés idejére a résztvevőknek **keresetpótló juttatást** biztosítunk. A képzés helyszínére történő utazás elősegítése érdekében **helyi illetve helyközi utazási támogatást** nyújtunk az ügyfelek részére.

A programban résztvevők foglalkoztatása után a munkáltatók részére **bér- és bérköltség** **támogatást** tudunk biztosítani, valamint támogatjuk az ügyfelek **vállalkozóvá válását**. A foglalkoztatáshoz kapcsolódva támogatjuk a helyközi utazási költséget.

**Lakhatási támogatást** is finanszírozunk, melynek célja annak megkönnyítése, hogy az álláskeresők munkaerő-piaci helyzetük javítása érdekében olyan munkalehetőséget is elfogadjanak, amely esetében a munkavégzés helye az állandó lakóhelyüktől távol van.

**Bérköltség támogatás fajtái (de minimis támogatások):**

1. **Munkatapasztalat szerzés támogatása:**

* a közfoglalkoztatásból kilépők és a 25-64 év közöttiek célcsoportján kívül mindegyik célcsoportba tartozó ügyfél esetén igényelhető
* mértéke a munkabér+szociális hozzájárulási adó legfeljebb 100 %-a
* legfeljebb 90 napra nyújtható (rövidebb időre is lehet)
* Határozott idejű munkaszerződés!!!
* A foglalkoztatásnak a kérelem benyújtását megelőző 6 havi átlagos statisztikai létszámhoz viszonyítva nettó létszámnövekedést kell eredményeznie

**2. 8+4 hónapos bérköltség támogatás (100%):**

* alacsony iskolai végzettségűeknek, 50 év felettieknek, közfoglalkoztatásból kilépőknek nyújtható
* 8 hónapig 100%-os támogatás (legfeljebb a minimálbér kétszerese és kapcsolódó szociális hozzájárulási adó erejéig)
* 4 hónapig továbbfoglalkoztatási kötelezettség
* időtartam arányosan csökkenthető
* A foglalkoztatásnak a kérelem benyújtását megelőző 6 havi átlagos statisztikai létszámhoz viszonyítva nettó létszámnövekedést kell eredményeznie

**3. 8+4 hónapos bérköltség támogatás (de minimisként nyújtott bértámogatás)**

* Amennyiben vagy a nyilvántartott álláskereső résztvevő, vagy a munkaadó nem felel meg az általános csoportmentességi rendeletben foglaltaknak, akkor a legfeljebb 8+4 havi 70 %-os konstrukció csak de minimis bérköltség támogatásként nyújtható a résztvevő foglalkoztatásához.
* 8 hónap támogatás 4 havi továbbfoglalkoztatási kötelezettséggel
* mértéke a munkabér és szociális hozzájárulási adó legfeljebb 70 %-a
* az 1. célcsoport nem álláskeresőként nyilvántartott köre kivételével minden célcsoportnak nyújtható
* A foglalkoztatásnak a kérelem benyújtását megelőző 6 havi átlagos statisztikai létszámhoz viszonyítva nettó létszámnövekedést kell eredményeznie

**Bértámogatás:**

* 8 hónap támogatás 4 havi továbbfoglalkoztatási kötelezettséggel
* mértéke a munkabér és szociális hozzájárulási adó legfeljebb 70 %-a
* az 1. célcsoport nem álláskeresőként nyilvántartott köre kivételével minden célcsoportnak nyújtható
* A továbbfoglalkoztatási kötelezettség időtartamában is vizsgálandó a foglalkoztatás fennállása.
* A foglalkoztatásnak a kérelem benyújtását megelőző 12 havi átlagos statisztikai létszámhoz viszonyítva nettó létszámnövekedést kell eredményeznie

**Munkába járáshoz kapcsolódó utazás költségeinek megtérítése:**

* a résztvevő és az őt foglalkoztató munkaadó részére a foglalkoztatás teljes időtartama alatt (támogatás nélküli továbbfoglalkoztatást előíró támogatott foglalkoztatáshoz kapcsolás esetén: csak a támogatás folyósítási időtartama alatt) egészben vagy részben megtéríthető a munkába járással kapcsolatos helyközi utazási költségnek az őt terhelő része, azokban az esetekben, ha a résztvevő a lakóhelye/tartózkodási helye és a foglalkoztatás helyszíne között tömegközlekedési eszközt vesz igénybe.
* Az utazási költségek támogatásának maximális mértéke a felmerülő utazási költségek 100%­a.

**Lakhatási támogatás**

* adható a lakóhelyüktől távol munkát vállaló résztvevők lakhatásához, amennyiben létesített foglalkoztatási, illetve lakóingatlan bérleti jogviszonyuk megfelel a jogszabályi feltételeknek.
* az 1. célcsoport nem álláskeresőként nyilvántartott köre kivételével minden célcsoportnak nyújtható

**Ön is a projekt alanya lehet, amennyiben elmúlt 25 éves, de még nem töltötte be a 65. életévét és:**

* nyilvántartott álláskereső, vagy
* gyermekgondozási segélyben, gyermekgondozást segítő ellátásban, gyermeknevelési támogatásban, illetőleg terhességi-gyermekágyi segélyben, csecsemőgondozási díjban, gyermekgondozási díjban vagy ápolási díjban részesül, vagy
* rehabilitációs ellátásban részesül.

Az állami foglalkoztatási szerv és az egyén közös elképzelése alapján kerül sor a megállapodás aláírására, ebben a dokumentumban rögzítik a lebonyolítás módját, az azzal kapcsolatos tudnivalókat, az elérendő cél érdekében vállalt kötelezettségeket.

Reméljük, Ön is azok táborába tartozhat majd, akiknek az Európai Unió által támogatott Gazdaságfejlesztési és Innovációs Operatív Programmal (GINOP) megvalósulhat elhelyezkedése, vagy vállalkozóvá válása.

**Kérjük, további kérdéseivel forduljon bizalommal a lakóhelye szerint illetékes járási hivatal foglalkoztatási osztálya munkatársaihoz.**

* Fejér Megyei Kormányhivatal Foglalkoztatási Főosztály

8000 Székesfehérvár, Sörház tér 1.

Telefon: (22) 505-225 Fax: (22) 311-139

* Fejér Megyei Kormányhivatal Székesfehérvári Járási Hivatal Műszaki Engedélyezési, Fogyasztóvédelmi és Foglalkoztatási Főosztály, Foglalkoztatási Osztály

8000 Székesfehérvár, Piac tér 10.

Telefon: (22) 319-346 Fax: (22) 505-619

* Fejér Megyei Kormányhivatal Bicskei Járási Hivatal Foglalkoztatási Osztály

2060 Bicske, Kisfaludy u. 50.

Telefon: (22) 565-263 Fax: (22) 565-263

* Fejér Megyei Kormányhivatal Dunaújvárosi Járási Hivatal Foglalkoztatási Osztály

2400 Dunaújváros, Gagarin tér 1/a.

Telefon: (25) 413-712 Fax: (25) 412-253

* Fejér Megyei Kormányhivatal Enyingi Járási Hivatal Foglalkoztatási Osztály

8130 Enying, Kossuth u. 38.

Telefon: (22) 572-062 Fax: (22) 372-318

* Fejér Megyei Kormányhivatal Martonvásári Járási Hivatal Foglalkoztatási Osztály

2451 Ercsi, Fő u. 34.

Telefon: (25) 520-750 Fax: (25) 520-751

* Fejér Megyei Kormányhivatal Gárdonyi Járási Hivatal Foglalkoztatási Osztály

2483 Gárdony, Posta u. 11.

Telefon: (22) 570-070 Fax: (22) 570-069

* Fejér Megyei Kormányhivatal Móri Járási Hivatal Foglalkoztatási Osztály

8060 Mór, Kodály Z. u. 1.

Telefon: (22) 407-600 Fax: (22) 562-239

* Fejér Megyei Kormányhivatal Sárbogárdi Járási Hivatal Foglalkoztatási Osztály

7000 Sárbogárd, Tury M. u. 3.

Telefon: (25) 508-175 Fax: (25) 508-175